Buat 1 alinea dalam bahasa Betawi dengan unsur deskriptif.

Pêrusahèan pengembang Facebook nyang kini disêbut Meta ngêrilis aplikasi sêrupè, tapi ngêmilikin ukuran datè nyang lêbih kêcit, yakni Facebook Lite. Dari namènyè ajè, Facebook Lite, udèh bisè ditêbak bahwa aplikasi êni mêrupakan aplikasi dêngan pèrsi nyang lêbih èntèng dari Facebook tumannyè. Facebook Lite mêrupakan aplikasi nyang sêngajè didèsain buat ponsel dêngan kêmampuan pêrangkat amè kualitas jaringan intêrnèt nyang rêndèh. Facebook Lite tibang ngêbutuhin ruang pênyimpênan intêrnal kurang dari 10 mb, sêdêngkan aplikasi Facebook nyang tumannyè, kêpantau di App Store, ukuran datènyè udèh ngêcapèi lêbih dari 200 mb. Jadi, ponsèl nyang kagak ngêmilikin kapasitas pênyimpênan intêrnal banyak, têtêp bisè ngaksès Facebook ngêgunèin Facebook Lite. Sêlaèn dari sêgi ukuran datè nyang lêbih kêcit, Facebook Lite jugè ngêmilikin tampilan nyang lêbih sêdêrhanè.